Bjørnholt videregående skole

Bjørnholt videregående skole er en videregående skole på Søndre Nordstrand i Oslo. Skolen ble etablert i 2007 som 8.–13. skole, det vil si en kombinert ungdomsskole og videregående skole. I 2016 ble grunnskolen og den videregående skolen splittet til to skoler.

 Studietilbud 
Bjørnholt videregående skole har oppstarten tilbudt følgene utdanningsprogram: Medier og kommunikasjon Vg3, musikk, dans og drama, elektrofag og studiespesialisering. Skolen har fra 2009 hatt IB-linje (International Baccalaureate). Siden høsten 2022 tilbyr skolen også VG2 Dronefag.

 Bygningene 
Skolens  kvadratmeter består blant annet av scener, lydstudio, idrettshall, auditorier, byggehaller, skolebibliotek og undervisningsrom. 

 Navnehistorikk 
Byrådet i Oslo vedtok 14. desember 2006 at skolen skulle hete «Peer Gynt-skolen». Navnevalget var kontroversielt, da elever, det lokale bydelsutvalget, navnerådet, ungdomsrådet og eldrerådet ønsket et navn med lokal tilhørighet. Etter lang tids diskusjon gikk bystyremøtet 28. mars 2007 imot dette navnevalget, og ba byrådet gjøre om avgjørelsen. Skolen fikk i stedet navnet Bjørnholt, som tidligere tilhørte ungdomsskolen i samme område.

Rektorer
 2023–: Marianne Tangen Bråthen
 2019–2023: Erlend Skåltveit (fra Fyrstikkalleen skole, til Holtet vgs)
 2014–2019: Else Birgitte Roscher-Nielsen (fra Oslo VO Smedstua)
 2007–2014: Petter Yttereng (til Oslo VO Rosenhof)

 Referanser 

Eksterne lenker

 Bjørnholtrevyen
 BjørnholtMagasinet – Skoleavisen

Kategori:Videregående skoler i Oslo
Kategori:Utdanningsinstitusjoner etablert i 2007
Kategori:Utdanningsinstitusjoner etablert i 2016
Kategori:Skoler i bydel Søndre Nordstrand
Kategori:Byggverk fullført i 2007
Kategori:International Baccalaureate